ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΤΡΙΤΟ ΤΜΗΜΑ) ΤΗΣ 26ΗΣ ΦΕΒΡΟΥΑΡΙΟΥ 1981. - F. GIUFFRIDA ΚΑΙ G. CAMPOGRANDE ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΑΛΛΗΛΟΣ - ΑΜΟΙΒΕΣ. - ΥΠΟΘΕΣΗ 64/80.



Συλλογή της Νομολογίας του Δικαστηρίου 1981 σελίδα 00693



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

1 . Πράξεις τών οργάνων — Κανονισμός — Έννοια

( Συνθήκη ΕΟΚ άρθρο 189 )

2 . Διαδικασία — Δικαστικά έξοδα — Προσφυγή υπαλλήλων βάσει τού άρθρου 173 τής συνθήκης ΕΟΚ

( Κανονισμός διαδικασίας άρθρο 69 παράγραφος 2 καί άρθρο 70 )

Περίληψη

1 . Μιά πράξη συνιστά κανονισμό οταν εφαρμόζεται σέ περιπτώσεις πού προσδιορίζονται αντικειμενικά καί έχει έννομες συνέπειες έναντι κατηγοριών προσώπων πού ορίζονται μέ τρόπο γενικό καί αφηρημένο .

Ο κανονιστικός της χαρακτήρας δέ θίγεται από τό γεγονός οτι ειναι δυνατό νά προσδιοριστεί μέ σχετική ακρίβεια ο αριθμός ή ακόμα καί η ταυτότητα τών υποκειμένων δικαίου , στά οποία εφαρμόζεται ο κανονισμός σέ μιά δεδομένη στιγμή , εφ’ οσον διαπιστώνεται οτι η εφαρμογή αυτή προχωρά βάσει μιάς αντικειμενικής νομικής ή πραγματικής καταστάσεως πού ορίζεται από τήν πράξη καί σέ σχέση μέ τούς σκοπούς τής τελευταίας .

2 . Όσον αφορά τά δικαστικά έξοδα , οταν προσφυγή υπαλλήλου βασίζεται στό άρθρο 173 τής συνθήκης ΕΟΚ καί όχι στό άρθρο 179 τής ίδιας συνθήκης , έχει εφαρμογή τό άρθρο 69 παράγραφος 2 καί όχι τό άρθρο 70 τού κανονισμού διαδικασίας .

Διάδικοι

Στήν υπόθεση 64/80

F . GIUFFRIDA , υπάλληλος τού Συμβουλίου τών Ευρωπαϊκών Κοινοτήτων , κάτοικος Βρυξελλών ( 1150 ), 2 , Clos des Acacias ,

καί

G . CAMPOGRANDE , υπάλληλος τής Επιτροπής τών Ευρωπαϊκών Κοινοτήτων , κάτοικος Overijse ( 1900 ), 21 , Spaltlaan ,

εκπροσωπούμενοι από τόν G . Vandersanden , δικηγόρο Βρυξελλών , μέ αντίκλητο στό Λουξεμβούργο τό δικηγόρο Nico Edon , 2 , rue Goethe ,

προσφεύγοντες ,

κατά

ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπούμενου από τόν R . O . Dalcq , δικηγόρο Βρυξελλών , μέ αντίκλητο τό δικηγόρο Douglas Fonteyn , διευθυντή τής νομικής υπηρεσίας τής Ευρωπαϊκής Τράπεζας Επενδύσεων , 100 , boulevard Konrad-Adenauer , Kirchberg ,

καθ’ ου ,

Αντικείμενο της υπόθεσης

πού έχει ως αντικείμενο προσφυγή ακυρώσεως τού κανονισμού 160/80 τού Συμβουλίου τής 21ης Ιανουαρίου 1980 περί τροποποιήσεως τού κανονισμού υπηρεσιακής καταστάσεως τών υπαλλήλων τών Ευρωπαϊκών Κοινοτήτων , καθώς καί τού καθεστώτος πού εφαρμόζεται επί τού λοιπού προσωπικού τών Κοινοτήτων ( JO L 20 , σ . 1 , ΕΕ ειδ . έκδ . αριθ . Ν 20 , τόμ . 01/002 , σ . 131 ),

Σκεπτικό της απόφασης

1 Μέ δικόγραφο πού κατέθεσαν στή γραμματεία τού Δικαστηρίου στίς 28 Φεβρουαρίου 1980 ο F . Giuffrida , υπάλληλος τού Συμβουλίου τών Ευρωπαϊκών Κοινοτήτων , καί ο G . Campogrande , υπάλληλος τής Επιτροπής τών Ευρωπαϊκών Κοινοτήτων , άσκησαν , δυνάμει τού άρθρου 173 παράγραφος 2 τής συνθήκης ΕΟΚ , προσφυγή μέ τήν οποία ζητούν τήν ακύρωση τού κανονισμού 160/80 τού Συμβουλίου τής 21ης Ιανουαρίου 1980 περί τροποποιήσεως τού κανονισμού υπηρεσιακής καταστάσεως τών υπαλλήλων τών Ευρωπαϊκών Κοινοτήτων καθώς καί τού καθεστώτος πού εφαρμόζεται στό λοιπό προσωπικό τών Κοινοτήτων αυτών ( JO L 20 , σ . 1 , ΕΕ ειδ . έκδ . αριθ . Ν 20 , τόμ . 01/002 , σ . 131 ).

2 Σύμφωνα μέ τό άρθρο 173 παράγραφος 2 τής συνθήκης ΕΟΚ , ενα φυσικό πρόσωπο δέ δικαιούται νά ασκήσει προσφυγή ακυρώσεως παρά μόνο κατά τών αποφάσεων πού απευθύνονται σ’ αυτό , καθώς καί κατά τών αποφάσεων πού , άν καί εκδίδονται ως κανονισμοί , τό αφορούν άμεσα καί ατομικά . Κατά συνέπεια , αφού η παρούσα προσφυγή σκοπεί τήν ακύρωση κανονισμού τού Συμβουλίου , δέν ειναι παραδεκτή παρά μόνο εφ’ οσον προκύπτει οτι η προσβαλλόμενη πράξη , άν καί εκδόθηκε ως κανονισμός , τούς αφορά άμεσα καί ατομικά .

3 Δυνάμει τού άρθρου 189 παράγραφος 2 τής συνθήκης , τό κριτήριο τής διακρίσεως μεταξύ τού κανονισμού καί τής αποφάσεως πρέπει νά αναζητηθεί στή γενική ή μή ισχύ τής υπό εξέταση πράξεως .

4 Τό άρθρο 1 τού κανονισμού 160/80 τού Συμβουλίου τροποποιεί τό άρθρο 66 τού κανονισμού υπηρεσιακής καταστάσεως τών υπαλλήλων καί τά άρθρα 20 καί 63 τού καθεστώτος πού εφαρμόζεται επί τού λοιπού προσωπικού , αντικαθιστώντας τούς πίνακες τών μηνιαίων βασικών αποδοχών καί τών αμοιβών πού ενσωματώνονταν στίς διατάξεις αυτές μέ πίνακες πού τροποποιούν τίς εν λόγω αποδοχές καί αμοιβές .

5 Τό άρθρο 2 τού ίδιου κανονισμού προβλέπει ορισμένα μεταβατικά μέτρα σχετικά μέ τήν εφαρμογή τών τροποποιημένων αυτών αποδοχών καί αμοιβών οσον αφορά ολους τούς υπαλλήλους ή πρώην υπαλλήλους πού βρίσκονται κάτω από τίς αντικειμενικές οικονομικές συνθήκες πού περιγράφονται στό άρθρο αυτό .

6 Κατά συνέπεια , ο προσβαλλόμενος κανονισμός εφαρμόζεται σέ περιπτώσεις πού προσδιορίζονται αντικειμενικά καί έχει έννομες συνέπειες έναντι κατηγοριών προσώπων πού ορίζονται μέ τρόπο γενικό καί αφηρημένο . Επομένως , έχει κανονιστικό χαρακτήρα .

7 Αυτός ο κανονιστικός χαρακτήρας δέ θίγεται από τό γεγονός οτι ειναι δυνατό νά προσδιοριστεί μέ σχετική ακρίβεια ο αριθμός ή ακόμα καί η ταυτότητα τών υποκειμένων δικαίου , στά οποία εφαρμόζεται οτι η εφαρμογή αυτή χωρεί , οπως εν προκειμένω , βάσει μιάς αντικειμενικής νομικής ή πραγματικής καταστάσεως πού ορίζεται από τήν πράξη καί σέ σχέση μέ τούς σκοπούς τής τελευταίας .

8 Κατά συνέπεια , η προσφυγή πρέπει νά απορριφθεί ως απαράδεκτη .

Απόφαση για τα δικαστικά έξοδα

Επί τών δικαστικών εξόδων

9 Δεδομένου οτι η παρούσα προσφυγή βασίζεται στό άρθρο 173 τής συνθήκης ΕΟΚ καί όχι στό άρθρο 179 τής ίδιας συνθήκης , έχει εφαρμογή τό άρθρο 69 παράγραφος 2 καί όχι τό άρθρο 70 τού κανονισμού διαδικασίας .

10 Σύμφωνα μέ τό άρθρο αυτό , ο ηττηθείς διάδικος καταδικάζεται στά δικαστικά έξοδα , εφ’ οσον υπήρχε σχετικό αίτημα τού νικήσαντος διαδίκου . Επειδή οι προσφεύγοντες ηττήθηκαν , πρέπει νά καταδικαστούν στά δικαστικά έξοδα εις ολόκληρον .

Διατακτικό

Διά ταύτα

ΤΟ ΔΙΚΑΣΤΗΡΙΟ ( τρίτο τμήμα )

κρίνει καί αποφασίζει :

1 ) Απορρίπτει τήν προσφυγή ως απαράδεκτη .

2)Καταδικάζει τούς προσφεύγοντες στά δικαστικά έξοδα εις ολόκληρον .